ร้านคาเฟ่เปิดใหม่ในซอยเอกมัย 10 ค่ะ เป็นร้านที่ 2 ที่เปิดต่อจากร้าน Theera ร้านเบเกอรี่ชื่อดังกับเมนูสไตล์สุขภาพ สำหรับสาขานี้พิเศษตรงที่ด้านล่างเป็นคาเฟ่ ส่วนด้านบนเป็นศูนย์ฝึกวิชาชีพสำหรับน้องๆ เด็กพิเศษที่มีภาวะออทิซึม มากินที่นี่น้องจากจะอิ่มท้องแล้วยังได้สนับสนุนโครงการดีๆ ของเขาด้วยค่ะ :) 

ส่วนอาหารของที่นี่มีเมนูเพื่อสุขภาพแบบ comfort food ค่ะ มีทั้งอาหารเช้า ซุป สลัด main course และมีขนมเด็ดๆ ของที่ร้าน Theera นี่ด้วย ใครที่แพ้กลูเต็นก็หมดห่วงเพราะมีออพชั่นสำหรับคนที่เป็นมังสวิรัติและทานยากด้วยแหละ 

มาแล้วก็ขอลองเมนูเมนคอร์สซะหน่อย “Pumpkin Burger” (190-) เบอร์เกอร์ฟักทองผสมมันหวาน เพสโต และfeta cheese ตัวเบอร์เกอร์บันเป็นโฮลวีตหอมนุ่มสำหรับชาว vegetarian ขนมปังดีงามมากค่ะ และเสิร์ฟกับมันหวานอบ สลัดราดเดรสซิ่ง honey balsamic กลมกล่อม มีความไลท์ มีความสุขภาพดีล้นจานค่ะ 

“Chicken stew with brown rice” (160-) สตูว์ไก่ที่มาพร้อมกับน้ำซอสรสกลมกล่อมเสิร์ฟกับข้าวกล้องไม่ขัดสี ดีต่อสุขภาพสุดๆ 

อย่าพลาดเมนูนี้! “Peanut Butter Chocolate cake with Caramel Ice-cream and chocolate sauce” (200-) เค้กช็อกโกแลตเนยถั่วเสิร์ฟกับไอศกรีมคาราเมล ราดด้วยช็อกโกแลตซอส เจ้มจ้นรสเนยถั่วดีมากแถมไม่หวานจนเกินไป คือกินแล้วแทบไม่ต่างจากขนมเค้กปกติ แทบไม่สังเกตเลยค่ะว่าเมนูนี้ไม่มีไข่และนม   ดี ดี ดี! ให้สามดีเลยจานนี้ :) 

“Choco-Banana” (185-) สมูธตีกล้วยช็อกโกแลตสุดสดชื่นนนนนนน ใครที่ชอบกินกล้วยกับช็อกโกแลตเข้มข้นอยากให้สั่งค่ะ มันดีงามมาก ไม่มีนมแต่กลมกล่อม กินหมดต้องร้องอ้าส์~
